|  |
| --- |
| **ΚΕΝΤΡΟ ΕΛΕΓΧΟΥ ΚΑΙ ΠΡΟΛΗΨΗΣ ΝΟΣΗΜΑΤΩΝ**  **Τμήμα Επιδημιολογικής Επιτήρησης και Παρέμβασης**  **Γραφείο Νοσημάτων που Προλαμβάνονται με Εμβολιασμό** |

## **ΟΡΙΣΜΟΣ ΚΡΟΥΣΜΑΤΟΣ ΕΡΥΘΡΑΣ**

*Κλινική περιγραφή*

Κλινική εικόνα συμβατή με ερυθρά, π.χ. οξεία εκδήλωση γενικευμένου κηλιδοβλατιδώδους εξανθήματος και αρθραλγία/αρθρίτιδα, λεμφαδενοπάθεια ή επιπεφυκίτιδα.

*Εργαστηριακά κριτήρια για τη διάγνωση*

* Ανίχνευση αντισωμάτων IgM έναντι του ιού της ερυθράς, χωρίς να έχει γίνει πρόσφατος εμβολιασμός.
* Αύξηση του τίτλου ειδικών αντισωμάτων έναντι του ιού της ερυθράς, χωρίς να έχει γίνει πρόσφατος εμβολιασμός.
* Απομόνωση του ιού της ερυθράς, χωρίς να έχει γίνει πρόσφατος εμβολιασμός.
* Ανίχνευση νουκλεϊνικού οξέος του ιού της ερυθράς σε κλινικό δείγμα.

*Κατάταξη του κρούσματος*

**Ενδεχόμενο**

Κρούσμα που συμφωνεί με την κλινική περιγραφή της νόσου.

**Πιθανό**

Κρούσμα που συμφωνεί με την κλινική περιγραφή και έχει επιδημιολογική σύνδεση.

**Επιβεβαιωμένο**

Κρούσμα που συμφωνεί με την κλινική περιγραφή και έχει επιβεβαιωθεί εργαστηριακά.

**Κλινικά Κριτήρια**

Κάθε ασθενής με αιφνίδια έναρξη γενικευμένου κηλιδοβλατιδώδους εξανθήματος.

**και**

Τουλάχιστον ένα από τα ακόλουθα πέντε:

* Διόγκωση τραχηλικών λεμφαδένων.
* Διόγκωση των ινιακών λεμφαδένων .
* Διόγκωση οπισθονωτιαίων λεμφαδένων .
* Αρθραλγία
* Αρθρίτιδα

**Εργαστηριακά Κριτήρια για επιβεβαιωμένο κρούσμα**

Τουλάχιστον ένα από τα ακόλουθα τρία :

* Απομόνωση του ιού της ερυθράς από κλινικό δείγμα.
* Ανίχνευση νουκλεϊνικού οξέος του ιού της ερυθράς σε κλινικό δείγμα.
* Έλεγχος ειδικών αντισωμάτων IgG έναντι του ιού της ερυθράς στον ορό ή στο σάλιο.

**Εργαστηριακά Κριτήρια για πιθανό κρούσμα:**

* Έλεγχος ειδικών αντισωμάτων (IgM)\* έναντι του ιού της ερυθράς.

Τα εργαστηριακά αποτελέσματα πρέπει να ερμηνεύονται σύμφωνα με την εμβολιαστική κάλυψη.

**Επιδημιολογικά Κριτήρια**

Επιδημιολογική σύνδεση που υποδηλώνει μετάδοση από άνθρωπο σε άνθρωπο .

**Κατάταξη Κρούσματος :**

***Ενδεχόμενο***

Κάθε ασθενής που πληροί τα κλινικά κριτήρια .

***Πιθανό***

Κάθε ασθενής που πληροί τα κλινικά κριτήρια και έχει και τουλάχιστον ένα από τα ακόλουθα δυο :

Επιδημιολογική σύνδεση

ή

Πληροί τα εργαστηριακά κριτήρια για πιθανό κρούσμα.

***Επιβεβαιωμένο***

Κάθε ασθενής χωρίς ιστορικό πρόσφατου εμβολιασμού που πληροί τα εργαστηριακά κριτήρια .

Σε περίπτωση που έχει εμβολιαστεί πρόσφατα : Κάθε ασθενής στον οποίο ανιχνεύεται το άγριο στέλεχος του ιού της ερυθράς .

* Όταν υπάρχει υποψία ερυθράς κατά την διάρκεια της κύησης απαιτείται περαιτέρω διερεύνηση υψηλού τίτλου αντισωμάτων IgM ( μέτρηση και ανίχνευση χαμηλού κορεσμού αντισωμάτων IgG έναντι του ιού της ερυθράς. (Avidity)). Σε ορισμένες περιπτώσεις όπως σε επιβεβαιωμένη επιδημία ερυθράς ανίχνευση των ειδικών IgM αντισωμάτων δείχνει επιβεβαιωμένο κρούσμα σε μη εγκύους